ms sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id ms nl id id pl id id ms id id ms id id id id ms id id ms id id id id lt id ms ms ms id ms id id ms ms ms en id ms ms ms ms ms ms id id id id ms ms id id et id id ms id id ms id id id id id de ms ms id az fr id fi ms en id id id id ms id id hy hy hy ms ms id ms en en en en id id id id id en id id jv ms id id it es id id en id ms ms ms ms ms ms
Bila Boleh Buka Buku Pink? Ini Jawapannya Untuk Bakal Ibu - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Bila Boleh Buka Buku Pink? Ini Jawapannya Untuk Bakal Ibu, Pastikan Jangan Lambat!
Ditulis oleh Asyikin Md Isa Disemak pada 16/06/2022
Disemak secara perubatan oleh Panel Perubatan Hello Doktor
Persoalan bila boleh buka buku pink pastinya antara yang sering bermain di fikiran wanita yang pertama kali bergelar ibu, betul tak?
Jika anda salah seorang daripadanya, teruskan membaca perkongsian artikel ini untuk mengetahui jawapannya.
Untuk mendapatkan lebih banyak info tentang Kehamilan, sila dapatkannya di sini.
Sebelum persoalan mengenai bila boleh buka buku pink atau buku pranatal terjawab, ayuh kita ketahui secara ringkas tujuan penggunaan buku ini.
Buku pink atau nama rasminya adalah Rekod Kesihatan Ibu ini merupakan buku yang merekodkan kesihatan ibu dan bayi sepanjang tempoh kehamilan.
Umumnya, seorang wanita yang sedang hamil memerlukan pengawasan, pemeriksaan rapi dan berterusan bagi memastikan mereka sentiasa berada pada tahap kesihatan yang baik. Ini kerana mereka akan banyak melalui perubahan pada badan serta fisiologi mereka.
Bukan sekadar itu sahaja, dalam masa yang sama kesihatan bayi dalam kandungan juga akan diperiksa.
Persoalannya, bila boleh buka buku pink?
Biasanya buku pink ini boleh dibuka sebaik sahaja ibu yakin bahawa dirinya hamil sehingga sebelum berakhirnya trimester pertama. Jika anda terlewat untuk membuat buku pink, anda akan dilabel sebagai ‘late booking’.
Bagaimana untuk yakin bahawa diri mengandung? Sudah tentulah dengan melakukan ujian menggunakan kit kehamilan di rumah.
Anda perlu mengenal pasti Klinik Kerajaan atau Klinik Kesihatan Ibu & Anak (KKIA) yang berdekatan dengan alamat tempat tinggal semasa.
Untuk mereka yang pertama kali ke KKIA bagi pemeriksaan pranatal dan membuka buku pink, pastikan anda membawa bersama dokumen-dokumen berikut:
Bil air/elektrik rumah untuk pengesahan alamat
Surat rujukan doktor atau klinik lain – jika ada
Bila boleh buka buku pink: Pemeriksaan pertama
Sebelum buku pink dibuka dan dikeluarkan oleh KKIA, terdapat prosedur pemeriksaan yang perlu bakal ibu jalani. Perlu diingatkan bahawa ia adalah proses yang agak memakan masa, jadi bersabar ya?
Mengukur tinggi & berat
Jururawat akan mengukur tinggi dan berat serta merekod kesihatan anda berdasarkan maklumat yang diperlukan – seperti kitaran haid, masalah serta sejarah perubatan lampau.
Anda akan mengetahui tarikh jangkaan bersalin (EDD) yang akan dikira berdasarkan tarikh hari pertama haid terakhir.
Ujian ini perlu dilakukan bagi memeriksa kandungan protein dan gula dalam air kencing. Jika ini adalah kehamilan pertama, anda akan diberikan suntikan kancing gigi.
Bila boleh buka buku pink #Pemberian suplemen
Anda juga akan dibekalkan dengan vitamin pranatal seperti vitamin C, vitamin B kompleks, asid folik dan zat besi.
Ia merupakan makanan tambahan yang wajib diambil sekali sehari bagi menyokong tumbesaran janin.
Selepas selesai semuanya, tarikh janji temu seterusnya akan diberikan dan direkod di dalam buku pink untuk rujukan.
Bila boleh buka buku pink: Makna pelekat
Apabila mendapat buku pranatal ini, sudah tentu anda akan perasan pelekat berwarna yang ditampal pada bahagian atas bucu kanan buku.
Tetapi adakah anda tahu kenapa dan apakah maksud pelekat tersebut?
Untuk pengetahuan anda, setiap warna pelekat itu membawa maksud tahap kesihatan kehamilan, seperti:
Tidak berisiko dan boleh bersalin di mana-mana hospital termasuklah hospital daerah.
Bila boleh buka buku pink: Pelekat Hijau
Ibu hamil perlu melakukan pemeriksaan dengan doktor di KKIA dan janji temu seterusnya bersama jururawat di bawah pengawasan doktor.
Pelekat ini biasanya diberikan untuk ibu hamil yang pertama kali mengandung (primid), mempunyai berat badan berlebihan, mengalami penyakit asma, sejarah kelahiran terdahulu melalui vakum dan lain-lain.
Ibu hamil yang mendapat pelekat ini memerlukan pemantauan doktor pakar obstetrik dan ginekologi (O&G).
Antara mereka yang berisiko untuk mendapat pelekat ini adalah ibu hamil dengan penyakit diabetes, darah tinggi, remaja hamil tanpa nikah dan lain-lain.
Mereka yang mendapat pelekat ini adalah ibu hamil berisiko tinggi dan memerlukan rujukan segera kepada pakar di hospital besar.
Antara keadaan yang berisiko tinggi adalah ibu hamil dengan penyakit jantung dan berlaku kontraksi pramatang.
Bila boleh buka buku pink: Bagaimana jika ia hilang?
Mesti ada yang akan bertanya, jika kehilangan buku pranatal ini, adakah boleh mendapat ganti buku baharu, betul?
Seperkara yang perlu para ibu ketahui, anda perlu menjaga buku ini ibarat ia adalah kad pengenalan kita. Kenapa ya?
Ini kerana jika anda kehilangan buku pink ini, laporan polis perlu dibuat dan kertas laporan perlu dibawa ke klinik kesihatan.
Jika anda bernasib baik, buku baharu akan diberikan. Jika tidak, segala rekod kesihatan akan dicatatkan di dalam kertas dan perlu dikumpul serta diketipkan sekali.
Jadi ini bermakna, amat penting sekali untuk anda menjaga buku ini dengan sebaik mungkin, okay?
Gunakan kalkulator ini untuk menentukan tarikh akhir anda. Walau bagaimanapun, ini hanyalah anggaran semata-mata! Kebanyakan wanita akan melahirkan anak dalam masa seminggu sebelum atau selepas tarikh ini.
Hari pertama haid terakhir anda
Kenapa buku pranatal ini penting?
Sudah tentulah kerana ia mengandungi setiap maklumat dan rekod penting ibu hamil dan perkembangan kesihatan bayi dalam kandungan seperti berat badan, bacaan hemoglobin (HB), kandungan gula, ukuran bayi dan juga ulasan doktor pada setiap sesi janji temu.
Anda amat digalakkan untuk membawa buku ini bersama sepanjang masa bagi rujukan pihak yang merawat jika terjadinya kes kecemasan.
Jadi persoalan bila boleh buat buku pink sudah pun terjawab. Anda sudah membuat buku pink ke belum? Apa pun, tahniah daripada Hello Doktor atas kehamilan anda!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Jangan Bertangguh Sehari ke Sehari Buka Pink. Lagi Lambat Berisiko Untuk Ibu & Bayi. https://www.majalahpama.my/jangan-bertangguh-sehari-ke-sehari-buka-pink-lagi-lambat-berisiko-untuk-ibu-bayi/, Accessed on June 15, 2022
Buku panduan penggunaan dan pengisian buku rekod kesihatan ibu hamil. http://irep.iium.edu.my/80726/, Accessed on June 15, 2022
Antenal Care. http://www.myhealth.gov.my/en/antenal-care/, Accessed on June 15, 2022
Mendapatkan Khidmat Kesihatan Ibu. https://www.malaysia.gov.my/portal/subcategory/1644?language=my, Accessed on June 15, 2022
Sektor Kesihatan Ibu. https://fh.moh.gov.my/v3/index.php/pages/orang-awam/kesihatan-ibu, Accessed on June 15, 2022
Ibu Hamil Ada Diabetes? Wajib Minum Susu, Tapi Hanya 4 Jenis Ini Yang Sesuai!
6 Nutrien WAJIB Ada Dalam Susu Ibu Hamil, Barulah Janin Membesar Dengan Baik
Ditulis oleh Asyikin Md Isa Disemak pada 16/06/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.